smcproject/ml-wiki-sentences huggingface dataset:
ജ്യോതിഷം,
കല്പം,
നിരുക്തം,
ശിക്ഷാ,
വ്യാകരണം,
ഛന്ദസ്സ് ഇതിഹാസങ്ങൾ ഭഗവദ് ഗീത പുരാണങ്ങൾ മറ്റ് ഗ്രന്ഥങ്ങൾ ഇതും കൂടി കാണുക ഹിന്ദുമതം കവാടം ഹൈന്ദവ സംബന്ധമായ വിഷയങ്ങൾ ശ്രുതി : വേദങ്ങൾ · ഉപനിഷത്തുകൾ · സ്തോത്രങ്ങൾ സ്മൃതി : ഇതിഹാസങ്ങൾ ( രാമായണം , മഹാഭാരതം ) · ഭഗവത് ഗീത · പുരാണങ്ങൾ · സൂത്രങ്ങൾ · ആഗമം ( തന്ത്രം , യന്ത്രം ) · വേദാന്തം വിശ്വാസങ്ങൾ: അവതാരം · ആത്മാവ് · ബ്രഹ്മം · കോശം · ധർമ്മം · കർമ്മം · മോക്ഷം · മായ · ഇഷ്ടദൈവം · മൂർത്തി · പുനർജന്മം · സംസാരം · തത്വം · ത്രിമൂർത്തി · തുരിയ · ഗുരുക്കന്മാർ തത്ത്വചിന്ത : പാഠശാലകൾ · പുരാതന ഹിന്ദുമതം · സാംഖ്യം · ന്യായം · വൈശേഷികം · യോഗം · മീമാംസ · വേദാന്തം · തന്ത്രം · ഭക്തി ആചാരങ്ങൾ : ജ്യോതിഷം · ആയുർവേദം · ആരതി · ഭജനകൾ · ദർശനം · ദീക്ഷ · മന്ത്രങ്ങൾ · പൂജ · സത്സംഗം · സ്ത്രോത്രങ്ങൾ · വിവാഹം · യജ്ഞം · ഹോമം ഹിന്ദു ഗുരുക്കൾ : ആദി ശങ്കരൻ · രാമാനുജൻ · മധ്വാചാര്യർ‍ · ശ്രീരാമകൃഷ്ണ പരമഹംസൻ · ശാരദാദേവി · സ്വാമി വിവേകാനന്ദൻ · ശ്രീനാരായണ ഗുരു · ശ്രീ അരബിന്തോ · രമണ മഹർഷി · ചിന്മയാനന്ദ · ശിവാ‍യ മുനിയ സ്വാമി · സ്വാമി നാരായൻ · പ്രഭുപാദർ · ലോകെനാഥ് വിഭാഗങ്ങൾ : വൈഷ്ണവം · ശൈവം · ശാക്തേയം · സ്മാർത്തം ദേവതകൾ : ഹൈന്ദവ ദേവതകളുടെ പട്ടിക · ഹിന്ദു വിശ്വാസങ്ങൾ യുഗങ്ങൾ : സത്യ യുഗം · ത്രേതാ യുഗം · ദ്വാപര യുഗം · കലി യുഗം വർണ്ണങ്ങൾ‍ : ബ്രാഹ്മണൻ · ക്ഷത്രിയൻ · വൈശ്യൻ‍ · ശൂദ്രൻ മറ്റുളളവ : ഹിന്ദുത്വ ഭീകരത · ഹിന്ദുമതവും വിമർശനങ്ങളും ക സ തി ഹൈന്ദവം ഹൈന്ദവദർശനം ഹിന്ദു
ഹൈപ്പേഷിയ ഇംഗ്ലീഷ് വിലാസം https://ml.wikipedia.org/wiki/Hypatia_of_Alexandria ഹൈപ്പേഷിയ റഫേലിന്റെ ഭാവനയിൽ - "ഏഥൻസിലെ വിദ്യാലയം"(1509-10) എന്ന രചനയുടെ ഒരു ഭാഗം.
അലക്സാണ്ഡ്രിയയിലെ ഹൈപ്പേഷിയ ( ഗ്രീക്ക് : Ὑπατία ; ജനനം: ക്രി.വ. 350-നും 370-നും ഇടയ്ക്ക്; മരണം 415) ഈജിപ്തിലെ അലക്സാണ്ഡ്രിയയിൽ നിന്നുള്ള ഒരു ഗ്രീക്ക് പണ്ഡിതയായിരുന്നു.
ഗണിതശാസ്ത്രരംഗത്ത് മികവുകാട്ടിയ ആദ്യവനിതയായി കരുതപ്പെടുന്ന അവർ ഗണിതത്തിനു പുറമേ തത്ത്വചിന്തയും ജ്യോതിശാസ്ത്രവും പഠിപ്പിച്ചിരുന്നു.
റോമൻ ആധിപത്യത്തിൻ കീഴിലുള്ള ഈജിപ്തിൽ ജീവിച്ച അവരെ, ഒരു ക്രിസ്തീയ പുരുഷാരം, മതഭിന്നതയുണ്ടാക്കുന്നുവെന്ന കപട ആരോപണം ചാർത്തി കൊലചെയ്തു.
അവരുടെ വധം ഉദാത്തപൗരാണികത (Classical Antiquity) എന്നു വിശേഷിക്കപ്പെട്ട കാലഘട്ടത്തിന്റെ അന്ത്യം കുറിച്ചുവെന്ന് കരുതുന്നവരുണ്ട്.
എന്നാൽ യവന തത്ത്വചിന്ത ആറാം നൂറ്റാണ്ടിൽ ജസ്റ്റിനിയൻ ചക്രവർത്തിയുടെ കാലം വരെ പുലർന്നിരുന്നുവെന്ന് മറ്റു ചിലർ ചൂണ്ടിക്കാണിക്കുന്നു.
നവപ്ലേറ്റോണിക ദർശനത്തിൽ ആകൃഷ്ടയായ ഹൈപ്പേഷിയയുടെ ചിന്ത ആഥൻസിലെ പ്ലേറ്റോയുടെ അക്കാദമിയുടെ ഗണിതശാസ്ത്രപാരമ്പര്യം പിന്തുടർന്നു.
സിൻഡസിലെ യൂഡോക്സസ് ആയിരുന്നു അക്കാലത്ത് ആ പാരമ്പര്യത്തിന്റെ മുഖ്യ പ്രതിനിധി.
ആനുഭവിക മാർഗ്ഗത്തിന് പ്രാധാന്യം കല്പിക്കാതെ യുക്തിയും ഗണിതവും ഉപയോഗിച്ചുള്ള അന്വേഷണത്തിന് മുൻതൂക്കം നൽകിയ മൂന്നാം നൂറ്റാണ്ടിലെ ചിന്തകൻ പ്ലോട്ടിനസും ഹൈപ്പേഷിയയെ സ്വാധീനിച്ചിരുന്നു.
ജീവിതം ഹൈപ്പേഷിയ ഇരുപതാം നൂറ്റാണ്ടിലെ(1908) ഒരു ചിത്രകാരന്റെ സങ്കല്പത്തിൽ
അലക്സാണ്ഡ്രിയയിലെ പുരാതന സംഗ്രഹാലയത്തിലെ പ്രൊഫസർമാരുടെ പട്ടികയിൽ ഏറ്റവും ഒടുവിൽ രേഖപ്പെടുത്തപ്പെട്ടിരിക്കുന്നത് ഹൈപ്പേഷിയയുടെ പിതാവ്  തിയോണിന്റെ പേരാണ്.
ടോളമിയുടെ സിന്റാക്സിസ്(Syntaxis) എന്ന ഗ്രന്ഥത്തിനു നിരൂപണമെഴുതിയ തിയോൺ, ആ സം‌രംഭത്തിൽ മകളുടെ പങ്ക് എടുത്തുപറയുന്നുണ്ട്.
പൗരാണികലോകത്തെക്കുറിച്ചുള്ള പത്താം നൂറ്റാണ്ടിലെ സൂയിദാസ്(Suidas/Sudas) എന്ന ബൃഹദ്‌വിജ്ഞാനകോശമനുസരിച്ച്, ഹൈപ്പേഷിയ, മൂന്നാം നൂറ്റാണ്ടിലെ ഗണിതശാസ്ത്രജ്ഞനായ ഡയോഫാന്റസിന്റെ "അരിത്ത്മെറ്റിക്കാ" എന്ന രചനയ്ക്കും, ടോളമിയുടെ ജ്യോതിശാസ്ത്രകാനോനയ്ക്കും, പെർജായിലെ അപ്പോളോണിയസിന്റെ "കോണിക്സ്" എന്ന രചനയ്ക്കും നിരൂപണങ്ങൾ എഴുതി.
എന്നാൽ അവരുടെ കൃതികളൊന്നും ലഭ്യമല്ല.
ഗണിതശാസ്ത്രത്തിൽ നിന്ന് തത്ത്വചിന്തയിലേയ്ക്കു കടന്ന അവർ പ്ലേറ്റോയുടേയും പ്ലോട്ടിനസിന്റേയും ചിന്താവ്യവസ്ഥകൾ പിന്തുടർന്ന് സ്വന്തം ചിന്താപദ്ധതി രൂപപ്പെടുത്തി.
അലക്സാണ്ഡ്രിയ സംഗ്രഹാലയത്തിലെ തത്ത്വചിന്താ വിഭാഗത്തിൽ അദ്ധ്യാപികയായി നിയമിതയായ ഹൈപ്പേഷിയയുടെ അദ്ധ്യാപനപ്രസംഗങ്ങൾ കേൾക്കാൻ നാനാ-ദിക്കുകളിൽ നിന്നും വിദ്യാർത്ഥികൾ എത്തിയിരുന്നു.
അതീവസുന്ദരിയായിരുന്ന അവരിൽ ശിഷ്യന്മാരിൽ ചിലർ അനുരക്തരുമായി.
എന്നാൽ ഹൈപ്പേഷിയ ഒരിക്കലും വിവാഹിതയായില്ല എന്നു കരുതണം.
പക്ഷേ, പുരാതനവിജ്ഞാനകോശമായ സൂയിദാസ് പറയുന്നത് അവർ വിവാഹിതയായെങ്കിലും കന്യാവസ്ഥയിൽ തുടർന്നു എന്നാണ്.
തത്ത്വചിന്തയുമായി അഗാധപ്രണയത്തിലായിരുന്ന അവർ, വഴിയിൽ ആരെങ്കിലും പ്ലേറ്റോയുടേയോ അരിസ്റ്റോട്ടലിന്റേയോ സിദ്ധന്തങ്ങളെക്കുറിച്ച് സംശയം ഉന്നയിച്ചാൽ, നിന്ന് മറുപടി പറഞ്ഞിരുന്നു.
അവരുടെ പെരുമാറ്റത്തിലെ കുലീനതയും വിനയവും അവർക്ക് എല്ലാവരുടേയും ആദരവ് നേടിക്കൊടുത്തു.
ഏഥൻസിലും അവർ അദ്ധ്യാപനം നടത്തിയിരുന്നു.
മരണം ആൾകൂട്ടം, ഹൈപ്പേഷിയയെ "വണ്ടിയിൽ നിന്നിറക്കി നഗ്നയാക്കി പള്ളിയിലേയ്ക്ക് വലിച്ചിഴച്ചുകൊണ്ടുപോയി"(എഡ്‌വേഡ് ഗിബ്ബൺ) - 1885-ൽ ചാൾസ് വില്യം മിച്ചൽ വരച്ച ചിത്രം
ഹൈപ്പേഷിയയുടെ കൊലപാതകത്തിന് പശ്ചാത്തലമൊരുക്കിയത് അലക്സാണ്ഡ്രിയയിലെ 'പേഗൻ' സൈന്യാധിപൻ ഓറസ്റ്റസും മെത്രാൻ സിറിലും തമ്മിലുള്ള കലഹമാണ്.
സിറിലിന്റെ അനുയായികളായെ ക്രൈസ്തവസന്യാസികൾ യഹൂദന്മാരെ നഗരത്തിൽ നിന്ന് തുരത്താൻ തുനിഞ്ഞപ്പോൾ ഓറസ്റ്റസ് ആ സംഭവത്തിൽ സിറിളിനെ വസ്തുനിഷ്ഠമായി  വിമർശിച്ച് തിയോഡോസിയസ് രണ്ടാമൻ ചക്രവർത്തിക്ക് റിപ്പോർട്ടയച്ചു.
തുടർന്ന് സംന്യാസികളിൽ ഒരുപറ്റം സൈന്യാധിപനെ കല്ലെറിഞ്ഞപ്പോൾ ഓറസ്റ്റസ് അവരുടെ നേതാവിനെ പിടികൂടി വധിച്ചു.
ഓറസ്റ്റസിന്റെ നിലപാടിനു പിന്നിൽ ഹൈപ്പേഷിയ ആണെന്നും, സൈന്യാധിപനും മെത്രാനും തമ്മിൽ രഞ്ജിപ്പുണ്ടാക്കുന്നതിന് തടസമായിരിക്കുന്നത് അവരാണെന്നും സിറിളിന്റെ അനുയായികൾ ആരോപിച്ചു.
"റോമാസാമ്രാജ്യത്തിന്റെ തകർച്ചയും തളർച്ചയും" എന്ന ഗ്രന്ഥത്തിൽ ഹൈപ്പേഷിയയുടെ വധത്തെ എഡ്‌വേഡ് ഗിബ്ബൺ നാടകീയമായി വിവരിക്കുന്നു:
സൗന്ദര്യത്തിന്റെ പൂർണ്ണതയിലും ജ്ഞാനത്തിന്റെ തികവിലും വിനീതയായി തുടർന്ന അവർ, കാമുകന്മാരെ നിരസിക്കുകയും ശിഷ്യന്മാരെ പഠിപ്പിക്കുകയും ചെയ്തുകൊണ്ടിരുന്നു.
ഉയർന്ന നിലയും കഴിവുകളും ഉള്ളവരിൽ പലരും ഈ ദാർശനികയെ സന്ദർശിക്കാൻ തിടുക്കം കാട്ടി.
അവരുടെ വിദ്യാശാലയുടെ മുൻപിൽ തടിച്ചുകൂടിയ കുതിരവണ്ടികളുടേയും അടിമകളുടേയും കൂട്ടത്തെ സിറിൽ അസൂയയോടെ നോക്കി.
താമസിയാതെ, സൈന്യാധിപനും മെത്രാനും തമ്മിലുള്ള രഞ്ജിപ്പിനു തടസ്സം നിൽക്കുന്നത് തിയോന്റെ മകളാണെന്ന കിം‌വദന്തി പരത്തുകയും ആ തടസ്സത്തെ പെട്ടെന്ന് നീക്കം ചെയ്യുകയും ചെയ്തു.
വലിയനോയമ്പുകാലത്തെ നിർണ്ണായകമായ ആ ദിവസം, ഹൈപ്പേഷിയയെ അവരുടെ കുതിരവണ്ടിയിൽ നിന്ന് ഇറക്കി നഗ്നയാക്കി പള്ളിയിലേയ്ക്ക് വലിച്ചിഴച്ചുകൊണ്ടുപോയി മൃഗീയമായി കൊലചെയ്തു.
സിറിളിന്റെ കീഴിൽ ജോലിചെയ്തിരുന്ന "വായനക്കാരൻ പത്രോസ്" (Peter the Reader) ആയിരുന്നു ആൾക്കൂട്ടത്തിന്റെ നേതാവ്.
ഹൈപ്പേഷിയയുടെ മാംസത്തെ അസ്ഥികളിൽ നിന്ന് കക്കായുടെ തോടു കൊണ്ട് ചീന്തി മാറ്റുകയും, പിടയ്ക്കുന്ന അവയവങ്ങളെ തീയിൽ എറിയുകയും ചെയ്തു.
നീതിപൂർവമായ അന്വേഷണത്തിന്റേയും ശിക്ഷയുടേയും പുരോഗതിയെ അവസരോചിതമായ സമ്മാനങ്ങൾ തടഞ്ഞു.
എന്നാൽ ഹൈപ്പേഷിയയുടെ കൊലപാതകം, അലക്സാണ്ഡ്രിയയിലെ സിറിളിന്റെ സ്വഭാവത്തിലും ധാർമ്മികതയിലും തീരാക്കളങ്കമായി പതിഞ്ഞിരിക്കുന്നു.
ഈ കൊലപാതകത്തെ വ്യത്യസ്തനിലപാടുകളിൽ നിന്ന് കാണുന്ന അഞ്ചാം നൂറ്റാണ്ടിലെ സഭാചരിത്രകാരൻ സോക്രട്ടീസ് സ്കോളാസ്റ്റിക്കസിന്റേയും ഏഴാം നൂറ്റാണ്ടിൽ ഈജിപ്തിൽ നിക്കിയൂവിലെ കോപ്റ്റിക് മെത്രാനായിരുന്ന  ജോണിന്റേയും വിവരണങ്ങളാണ് താഴെ:- സോക്രട്ടീസ് സ്കോളാസ്റ്റിക്കസ് (അഞ്ചാം നൂറ്റാണ്ട്) നിക്കിയൂവിലെ മെത്രാൻ ജോൺ (ഏഴാം നൂറ്റാണ്ട്)
അക്കാലത്ത് നിലവിലിരുന്ന രാഷ്ടീയ കലഹങ്ങൾക്ക് അവർ (ഹൈപ്പേഷിയ) പോലും ഇരായായി.
ഓറസ്റ്റസുമായി ഇടയ്ക്കിടെ കൂടിക്കാഴ്ച നടത്തിയിരുന്ന അവരാണ്  അയാളും മെത്രാനുമായുള്ള രഞ്ജിപ്പിന് തടസ്സമെന്ന തെറ്റായ ധാരണ ക്രിസ്ത്യാനികൾക്കിടയിൽ പരന്നു.
അവരിൽ ചിലർ ഭ്രാന്തമായ ആവേശത്തോടെ, പത്രോസെന്ന നേതാവിന്റെ കീഴിൽ അവൾക്കുനേരെ തിരിഞ്ഞു.
വീട്ടിലേയ്ക്കു മടങ്ങുകയായിരുന്ന ഹൈപ്പേഷിയയെ അവർ വഴിയിൽ തടഞ്ഞ് വണ്ടിയിൽ നിന്നിറക്കി 'കേസറിയം' എന്നറിയപ്പെട്ടിരുന്ന പള്ളിയിൽ കൊണ്ടുപോയി.
അവിടെ പൂർണ്ണമായും നഗ്നയാക്കപ്പെട്ട അവളെ, ഓട്ടുകഷണങ്ങളും കക്കാത്തോടും കൊണ്ട് തൊലിയുരിഞ്ഞ് കൊന്നു.
ശരീരം കഷണങ്ങളായി മുറിച്ചശേഷം അവരുടെ അവയവങ്ങൾ അവർ സിനാറോൺ എന്ന സ്ഥലത്തുകൊണ്ടുപോയി കത്തിച്ചു.
അക്കാലത്ത് അലക്സാണ്ഡ്രിയയിൽ ഹൈപ്പേഷിയ എന്നു പേരായ ഒരു പേഗൻ പെൺതത്ത്വചിന്തക പ്രത്യക്ഷപ്പെട്ടു.
എല്ലായ്പോഴും മായാവിദ്യയിലും നക്ഷത്രനിരീക്ഷണത്തിലും, സംഗീതത്തിലും മുഴുകിയിരുന്ന അവൾ പൈശാചികവിദ്യകൾ വഴി അനേകരെ വശീകരിച്ചു.
പത്രോസ് എന്ന മജിസ്ട്രേട്ടിന്റെ കീഴിൽ ദൈവവിശ്വാസികളുടെ ഒരു സംഘം അവളെ നേരിടാനൊരുങ്ങി.
നഗരത്തേയും നഗരപിതാവിനേയും ജനങ്ങളേയും തന്ത്രങ്ങൾ കൊണ്ട് വശീകരിച്ചിരുന്ന അവളെ കണ്ടുപിടിക്കാൻ അവർ പുറപ്പെട്ടു.
അവൾ എവിടെയാണെന്നറിഞ്ഞ അവർ അവിടെയെത്തി അവളെ പിടികൂടി 'കേസറിയം' എന്ന പേരുകേട്ട പള്ളിയിലേയ്ക്ക് വലിച്ചിഴച്ചു കൊണ്ടുവന്നു.
അത് നോയമ്പുകാലമായിരുന്നു.
അവളുടെ ഉടുപ്പുകൾ വലിച്ചുകീറിയശേഷം അവർ അവളെ പട്ടണത്തിലെ വീഥികളിലൂടെ മരിക്കുവോളം വലിച്ചിഴച്ചു.
പിന്നെയവർ സിനാരോൺ എന്ന സ്ഥലത്തുകൊണ്ടുപോയി അവളുടെ ശരീരം തീയിലെരിച്ചു.
പിൽക്കാലചരിത്രത്തിൽ 1900-ത്തിനടുത്ത കാലത്തെ ഒരു നാടകത്തിൽ ഒരു നടി(ഒരുപക്ഷേ മേരി ആൻഡേഴ്സൺ), ഹൈപ്പേഷിയയുടെ വേഷത്തിൽ.
1867-ൽ ജൂലിയാ മാർഗരറ്റ് കാമറൂൺ സൃഷ്ടിച്ച ഹൈപ്പേഷിയയുടെ ഛായാചിത്രം പതിനെട്ടാം നൂറ്റാണ്ടിൽ
പതിനെട്ടാം നൂറ്റാണ്ടിന്റെ തുടക്കത്തിൽ തത്ത്വചിന്തകൻ ജോൺ ടോളാണ്ട്, ഹൈപ്പേഷിയയുടെ മരണത്തെ ഒരു കത്തോലിക്കാ വിരുദ്ധ രചനയുടെ ആധാരമാക്കി.
ഹൈപ്പേഷിയ: ഏറ്റവും സുന്ദരിയും, ഗുണവതിയും, ജ്ഞാനിയും, എല്ലാത്തരത്തിലുമുള്ള തികവുകളുമുള്ളവളും, വിശുദ്ധ സിറിൽ എന്ന് സാധാരണയായി അറിയപ്പെടുന്ന മെത്രാന്റെ ഗർവിനേയും ക്രൂരതയേയും തൃപ്തിപ്പെടുത്താനായി അലക്സാണ്ഡ്രിയയിലെ പുരോഹിതന്മാരാൽ വലിച്ചുകീറപ്പെട്ടവളുമായ വനിതയുടെ ചരിത്രം എന്നായിരുന്നു ഗ്രന്ഥനാമം.
ഇതിനോടു പ്രതികരിച്ച് തോമസ് ലൂവീസ് 1721-ൽ അലക്സാണ്ഡ്രിയയിലെ വിവരദോഷിയായ പള്ളിക്കൂടം അദ്ധ്യാപിക ഹൈപ്പേഷിയയുടെ കഥ" എന്ന രചന പ്രസിദ്ധീകരിച്ചു .
അലക്സാഡ്രിയയിലെ വിശുദ്ധ കത്രീനയുടെ കഥയിലെ ലഭ്യമല്ലാതിരുന്ന വിവരങ്ങൾ പൂർത്തിയാക്കാൻ ഹൈപ്പേഷിയയുടെ കഥ ഉപയോഗിക്കപ്പെട്ടതോടെ ക്രമേണ അതിൽ ക്രിസ്തീയ നിലപാടിൽ നിന്നുള്ള വിശദാംശങ്ങൾ സ്ഥാനം പിടിക്കാൻ തുടങ്ങി.
പത്തൊൻപതാം നൂറ്റാണ്ടിൽ
പത്തൊൻപതാം നൂറ്റാണ്ടിൽ ഹൈപ്പേഷിയയുടെ കഥയിലുള്ള സാഹിത്യപരമായ താത്പര്യം വർദ്ധിക്കാൻ തുടങ്ങി.
ഇറ്റാലിയൻ കവയിത്രി ദിയോദാറ്റാ സലൂസോ റോറോ 1827-ലെ ഒരു രചനയിൽ, സിറിൽ ഹൈപ്പേഷിയയെ ക്രിസ്തുമതത്തിലേയ്ക്ക് പരിവർത്തനം ചെയ്തിരുന്നെന്നും ഒരു പുരോഹിതൻ അവരെ  ചതിച്ചുകൊല്ലുകയാണുണ്ടായതെന്നും സൂചിപ്പിച്ചു.
1843-ൽ ജർമ്മൻ രചയിതാക്കളായ സോൾദാനും ഹെപ്പേയും ഏറെ ചർച്ച ചെയ്യപ്പെട്ട മന്ത്രവാദവിചാരണകളുടെ ചരിത്രം എന്ന കൃതിയിൽ, ക്രിസ്തുമതത്തിന്റെ മേൽനോട്ടത്തിൽ മന്ത്രവാദക്കുറ്റം ആരോപിച്ച് വധിക്കപ്പെട്ട ആദ്യത്തെ വ്യക്തിയായിരിക്കാം ഹൈപ്പേഷിയ എന്നു വാദിച്ചു.
ഫ്രഞ്ച് കവി ചാൾസ് മാരി റെനെ ലെ കോണ്ടെ ദി ലിസ്ലെ 1847-ലും 1857-ലും പ്രസിദ്ധീകരിച്ച പഠനങ്ങളിൽ ഹൈപ്പേഷിയയെ സത്യ-സൗന്ദര്യങ്ങളുടെ ദുർബ്ബലതയ്ക്ക് ഉദാഹരണമായി ചിത്രീകരിച്ചു.
ചാൾസ് കിങ്ങ്സ്ലി 1853-ൽ എഴുതിയ ഹൈപ്പേഷിയ - അല്ലെങ്കിൽ പഴയമുഖത്തോടുകൂടിയ പുതിയ ശത്രുക്കൾ" എന്ന നോവൽ, ഹൈപ്പേഷിയയെ, "നിസ്സഹായയും ഭാവപ്രകടനക്കാരിയും മാദകസുന്ദരിയും"   ആയ  നായികയായി ചിത്രീകരിച്ചു.
ആ നോവലിൽ,  ഓറസ്റ്റസിൽ അതൃപ്തി തോന്നിയ ഹൈപ്പേഷിയയെ, റഫേൽ അബൻ എസ്രാ എന്ന യഹൂദക്രിസ്ത്യാനി പരിവർത്തനം ചെയ്യുന്നതായി കാട്ടിയിരിക്കുന്നു.
1867-ൽ ജൂലിയാ മാർഗരറ്റ് കാമറൂൺ ഹൈപ്പേഷിയയുടെ യുവപ്രായത്തിലെ ഒരു "ഛായാചിത്രം" സൃഷ്ടിച്ചു.
ഇരുപതാം നൂറ്റാണ്ടിൽ
സയൻസ് ഫിക്‌ഷൻ രചനകളിൽ ഹൈപ്പേഷിയ കടന്നുവരിക പതിവാണ്.
ചില എഴുത്തുകാർ അവരെ പരാമർശിച്ചുപോവുക മാത്രം ചെയ്യുന്നു.
മാർസെൽ പ്രൂസ്ത് "വിത്തിൻ എ ബഡ്ഡിങ്ങ് ഗ്രോവ്" എന്ന രചനയുടെ ആദ്യഭാഗത്തിന്റെ സമാപനവാക്യത്തിൽ അവരെ പരാമർശിക്കുനത് അതിനുദാഹരണമാണ്.
കഥാപാത്രങ്ങൾക്ക് ഹൈപ്പേഷിയ എന്ന് പേരു നൽകുന്നതും പതിവാണ്.
മെഴ്സിഡസ് ലാക്കിയും ആനി മക്ക്‌കാഫ്രിയും ചേർന്നെഴുതിയ "തേടി നടന്ന കപ്പൽ" എന്ന സയൻസ് ഫിക്‌ഷൻ ആഖ്യായികയിലെ യുവപ്രതിഭയായ ഹൈപ്പേഷിയ കേഡ് അതിനുദാഹരണമാണ്.
റിന്നെ ഗ്രോഫിന്റെ  "വിഭ്രാന്തിപിടിച്ച് അഞ്ചുപെൺകുട്ടികളുടെ തിയറം" എന്ന നാടകത്തിലെ ഹൈപ്പേഷിയ എന്ന കഥാപാത്രം, പഴയ ഹൈപ്പേഷിയയെപ്പോലെ താനും കൊല്ലപ്പെടുമെന്ന ഭയത്തിൽ നിശ്ശബ്ദജീവിതം നയിക്കുന്നു.
അമേരിക്കൻ ജ്യോതിശാസ്ത്രജ്ഞൻ കാൾ സാഗൻ "പ്രപഞ്ചം: ഒരു സ്വകാര്യയാത്ര" എന്ന ടെലിവിഷൻ പരിപാടിയിൽ, ഹൈപ്പേഷിയയെക്കുറിച്ച് ചർച്ച ചെയ്യുകയും അവരുടെ കൊലയുടെ സാഹചര്യങ്ങളെക്കുറിച്ച് ഊഹാപോഹപരമായ വിവരണത്തിന് ശ്രമിക്കുകയും ചെയ്തു.
അലക്സാൻഡ്രിയയിലെ ഗ്രന്ഥശാലയുമായി ഹൈപ്പേഷിയയുടെ വധത്തെ  ബന്ധപ്പെടുത്തുന്ന അദ്ദേഹം, തെളിവൊന്നുമില്ലാതെ, അവരെ അതിന്റെ ഒടുവിലത്തെ ഗ്രന്ഥശാലാധികാരിയായി ചിത്രീകരിച്ചു.
2009-ൽ Alejandro Amenábar എന്ന സംവിധായകൻ Agora എന്ന പേരിൽ ഹൈപേഷ്യയുടെ കഥ പറയുന്ന ഒരു സിനിമ സംവിധാനം ചെയ്ത് ഇറക്കി .
ഹൈപ്പേഷിയയുടെ മരണം ഏറെ ബഹുമാന്യയായ ഒരു ബുദ്ധിജീവിയുടെ അന്ത്യം മാത്രമായിരുന്നില്ല.
അത് "ഗണിതശാസ്ത്രത്തിലെ യവനയുഗത്തിന്റെ അന്ത്യത്തെ സൂചിപ്പിച്ചു" എന്ന് ചരിത്രകാരൻ മോറിസ് ക്ലൈൻ അഭിപ്രായപ്പെട്ടിട്ടുണ്ട്.
അലക്സാണ്ഡ്രിയയിലെ സിറിളിന്റെ "പ്രശസ്തിയുടെ" മുഖ്യ അടിസ്ഥാനം ഹൈപ്പേഷിയയുടെ അരുംകൊലയാണെന്ന് ബെർട്രാൻഡ് റസ്സൽ വിമർശിക്കുന്നു.
പിന്നീടൊരിക്കലും തത്ത്വചിന്തകന്മാർ അലക്സാണ്ഡ്രിയയെ "ഉപദ്രവിച്ചിട്ടില്ലെന്നും" അദ്ദേഹം പറയുന്നു.
ഹൈപ്പേഷിയയുടെ ജനനവർഷം നിശ്ചയമില്ല.
അവരുടെ ശിഷ്യന്മാരിൽ ചിലരുടെ ജനനവർഷം അറിയാവുന്നതുകൊണ്ട്, ഹൈപേഷിയക്ക് ആ ശിഷ്യന്മാരേക്കാൾ കൂടുതൽ പ്രായം ഉണ്ടായിരിക്കണം എന്ന അനുമാനത്തിൽ, അവരുടെ ജനനവർഷം ക്രി.
355-നടുത്ത്  ആയിരുന്നിരിക്കണമെന്ന് ഹൈപ്പേഷിയയെക്കുറിച്ച് ഒരു പ്രഖ്യാതഗ്രന്ഥമെഴുതിയ പോളണ്ട് സ്വദേശി മരിയ സീൽസ്കാ(Maria Dzielska)വാദിച്ചിട്ടുണ്ട്.
ഈ പ്രൊഫസർമാരിൽ ആദ്യത്തെയാൾ, പ്രസിദ്ധ ഗണിതശാസ്ത്രജ്ഞൻ യൂക്ലിഡ് ആയിരുന്നിരിക്കണം
പ്രേമാഭ്യർത്ഥനയുമായി സമീപിച്ചവരിൽ ഒരാളെ ഹൈപ്പേഷിയ തന്റെ ആർത്തവരക്തം പുരണ്ട തുണി കാണിച്ചു എന്നൊരു കഥയും വിജ്ഞാനകോശമായ സൂയിദാസിലുണ്ട്.
വൃത്തിഹീനതയുടെ ഉറവിടമായ ശരീരത്തെ പ്രേമിക്കുന്നതിന്റെ വ്യർത്ഥതയെക്കുറിച്ച് കാമുകനെ ബോദ്ധ്യപ്പെടുത്തുകയായിരുന്നത്രെ അവരുടെ ലക്ഷ്യം.
എന്നാൽ ഈ കഥ ഹൈപ്പേഷിയയുടെ ശത്രുക്കൾ പ്രചരിപ്പിച്ചതാകാനേ വഴിയുള്ളു എന്നാണ് ചരിത്രകാരനായ വിൽ ഡുറാന്റിന്റെ പക്ഷം.
അവലംബം ↑ ഹൈപ്പേഷിയ , ബ്രിട്ടാണിക്കാ വിജ്ഞാനകോശം : "ഗണിതശാസ്ത്രരംഗത്തെ ആദ്യത്തെ ശ്രദ്ധേയവനിതയായിരുന്ന ഈജിപ്തിലെ നവപ്ലേറ്റോണിക ചിന്തക."
↑ കൊളംബിയ വിജ്ഞാനകോശം, ഹൈപ്പേഷിയ Archived 2009-04-19 at the Wayback Machine .
: അലക്സാണ്ഡ്രിയയിലെ നവപ്ലേറ്റോണിക ചിന്തകയും ഗണിതവിശാരദയും ↑ {{ cite book }} : Unknown parameter | coauthors= ignored ( | author= suggested) ( help ) ↑ 1.
നിർണ്ണായകമായ ശാസ്ത്രീയ പരീക്ഷണങ്ങളും, കണ്ടുപിടിത്തങ്ങളും കണ്ടെത്തലുകളും, ക്രെബ്സ്.
വനിതാ പൗരൻ, ഹോറേസ് ആൽബർട്ട് ഹോളിസ്റ്റർ.3.
റഷ്യൻ സ്ത്രീകളെക്കുറിച്ചുള്ള പഠനം: സോവിയറ്റ് സംസ്കാരത്തിൽ സെക്സിസത്തെക്കുറിച്ചുള്ള പഠനം 4.
Available Means: സ്ത്രീ വാക്‌ചാതുരിയുടെ ഒരു ശേഖരം ↑ ↑ എഡ്‌വേഡ് ജേ വാറ്റ്സ്, (2006), പുരാതനകാലത്തിനൊടുവിലെ ഏഥൻസിലേയും അലക്സാണ്ഡ്രിയയിലേയും നഗരവും കലാലയവും പുറങ്ങൾ 197-198.
കാലിഫോർണിയ സർവകലാശാലാ പ്രെസ്സ് ↑ പുരാതന യവയലോകത്തിലെ വനിതാദർശനികർ: Donning the Mantle, by Kathleen Wider.
Hypatia © 1986 Indiana University Press p. 49-50 ↑ Mangasarian, Mangasar Mugurditch.
ഹൈപ്പേഷിയയുടെ രക്തസാക്ഷിത്വം, 1915 ↑ ക്രിസ്റ്റൻ വൈൽഡ്‌ബെർഗ്ഗ്, in അലക്സാണ്ഡ്രിയയിലെ ഹൈപ്പേഷിയ, തത്ത്വചിന്തയിലെ ഒരു രക്തസാക്ഷി , ഫിലോസഫേഴ്സ് സോൺ , എ.ബി.സി. ദേശീയ റേഡിയഓ(4 ഏപ്രിൽ 2009).
↑ അലക്സാണ്ഡ്രിയയിലെ ഹൈപ്പേഷിയ, തത്ത്വചിന്തയിലെ ഒരു രക്തസാക്ഷി , ഫിലോസഫേഴ്സ് സോൺ , എ.ബി.സി. ദേശീയ റേഡിയഓ(4 ഏപ്രിൽ 2009).
1 2 {{ cite book }} : Cite has empty unknown parameter: | coauthors= ( help ) 1 2 3 എഡ്‌വേഡ് ഗിബ്ബൺ ‍, റോമാസാമ്രാജ്യത്തിന്റെ തളർച്ചയും തകർച്ചയും, അദ്ധ്യായം 47 1 2 വിശ്വാസത്തിന്റെ യുഗം, സംസ്കാരത്തിന്റെ കഥ നാലാം ഭാഗം, വിൽ ഡുറാന്റ് (പുറങ്ങൾ 122-23 ↑ Comsopolis.com ഹൈപ്പേഷിയയുടെ ജീവിതം, നിക്കിയൂവിലെ മെത്രാൻ ജോണിന്റെ നാളാഗമത്തിൽ നിന്ന് Archived 2016-06-04 at the Wayback Machine . ↑ Ogilvie, M. B. (1986).
ശാസ്ത്രത്തിലെ വനിതകൾ: പൗരാണികകാലം മുതൽ പത്തൊൻപതാം നൂറ്റാണ്ടുവരെ.
കേംബ്രിഡ്ജ്, മാസ്സച്യൂസെട്ട്സ്: The MIT Press.
↑ അലക്സാണ്ഡ്രിയയിലെ വിവരദോഷിയായ പള്ളിക്കൂടം അദ്ധ്യാപിക ഹൈപ്പേഷിയയുടെ കഥ Archived 2002-02-23 at the Library of Congress .
↑ കത്തോലിക്കാ വിജ്ഞാനകോശം (1913)/അലക്സാണ്ഡ്രിയയിലെ കത്രീന .
വിക്കി സോഴ്സ് സൗജന്യ ഗ്രന്ഥശാല]].
↑ അന്നാ ജെയിംസ്.
" പവിത്രവും സാങ്കല്പികവുമായ കല ", 1857.
പുറം 84.
↑ Dzielska, Maria (1996) [1995], അലക്സാണ്ഡ്രിയയിലെ ഹൈപ്പേഷിയ.
ഇംഗ്ലീഷ് പരിഭാഷ.
F. Lyra.
ഹാർവാർഡ് സർവകലാശാല പ്രെസ്സ് ↑ കാഥറീൻ എഡ്‌വേഡ്സ്,  "റോമൻ സാന്നിദ്ധ്യങ്ങൾ: യൂറോപ്യൻ സംസ്കാരത്തിൽ റോമിന്റെ സ്വീകൃതി, 1789-1945" പുറങ്ങൾ 112 ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Unknown parameter | coauthors= ignored ( | author= suggested) ( help ) ↑ http://www.imdb.com/name/nm0024622/bio ↑ https://www.google.co.in/webhp?sourceid=chrome-instant ion=1 espv=2 ie=UTF-8#q=agora%20movie ↑ https://www.youtube.com/watch?v=RbuEhwselE0 ↑ The Closing of the Western Mind, ചാൾസ് ഫ്രീമാൻ(പുറം 268 ↑ ബെർട്രാൻഡ് റസ്സൽ , പാശ്ചാത്യ തത്ത്വചിന്തയുടെ ചരിത്രം (പുറം 368) ↑ അലക്സാണ്ഡ്രിയയിലെ ഹൈപ്പേഷിയ ആരായിരുന്നു - alexandriya.cosmographica ↑ അലക്സാണ്ഡ്രിയയിലെ ഹൈപ്പേഷിയ, എ.ബി.സി. റേഡിയോ നാഷനൽ - ഓക്കമിന്റെ കത്തി, 3 ആഗസ്ത് 1997
ഹൈന്ദവദർശനം ഇംഗ്ലീഷ് വിലാസം https://ml.wikipedia.org/wiki/Hindu_philosophy
ഭാരത ഉപഭൂഖണ്ഡത്തിന്റെ ചരിത്രത്തിൽ, രണ്ടുസഹസ്രാബ്ദങ്ങൾ (ഹൈന്ദവതയുടെ കാലപഴക്കം ഇതു വരെയും കൃത്യമായി നിശ്ചയിക്കപ്പെട്ടിട്ടില്ല) നീണ്ടുനിന്ന ദാർശനികചിന്തയുടെ ഫലമായി രൂപംകൊണ്ട ആറ് ആസ്തികദർശനങ്ങളാണ് ഹൈന്ദവദർശനങ്ങൾ.
ഷഡ്ദർശനങ്ങൾ
ഹൈന്ദവദർശനങ്ങൾ ഭാരതീയദർശനങ്ങളിലെ ആസ്തികശാഖയാണ്.
ആറ് ദർശനധാരകളാണ് ഹൈന്ദവദർനത്തിനുള്ളത്.
മീമാംസ, വേദാന്തം, സാംഖ്യം, യോഗം, ന്യായം, വൈശേഷികം എന്നിവയാണവ.
മീമാംസ(പൂർവമീമാംസ)
വേദമന്ത്രങ്ങളിൽ വിശ്വസിക്കുകയും ധർമത്തിന് പ്രാധാന്യം നൽകുകയും ചയ്യുന്നു.
വേദാന്തം(ഉത്തരമീമാംസ)
ഉപനിഷത്തുകളെ അടിസ്ഥാനമാക്കിയുള്ള ദാർശനിക ചിന്തകൾ അദ്വൈതവേദാന്തം ദ്വൈത വേദാന്തം സാംഖ്യം
പരമശിവനും ആദിപരാശക്തിയും, ലക്ഷ്മിനാരായണൻ തുടങ്ങിയവ ഉദാഹരണം.
പതഞ്ജലിയുടെ യോഗസൂത്രത്തെ അടിസ്ഥാനമാക്കിയുള്ള ദർശനങ്ങൾ.
വൈശേഷികം
ഈ ദർശനധാരയുടെ  ഉപജ്ഞാതാവ് കണാദനാണ് .
ബ്രഹ്മം പഞ്ചഭൂതകണങ്ങളായി എല്ലാത്തിന്റെയും സൃഷ്ടിക്കുള്ള കാരണമായി ഭവിക്കുന്നു.
ഇതും കൂടി കാണുക ഹിന്ദുമതം കവാടം ഹൈന്ദവം ഹിന്ദു ഹൈന്ദവഗ്രന്ഥങ്ങൾ ഭാരതീയദർശനം ആസ്തിക ദർശനധാര നാസ്തിക ദർശനധാര ചർവാകദർശനം ബുദ്ധദർശനം ജൈനദർശനം കുറിപ്പുകൾ അവലംബം {{ cite book }} : | edition= has extra text ( help ) ; Unknown parameter | coauthors= ignored ( | author= suggested) ( help ) Reprint edition; Originally published under the title of The Six Systems of Indian Philosophy .
{{ cite book }} : Unknown parameter | coauthors= ignored ( | author= suggested) ( help ) {{ cite book }} : Cite has empty unknown parameter: | coauthors= ( help ) Bollingen Series XXVI; Edited by Joseph Campbell .
അധിക വായന Flood, Gavin.
An Introduction to Hinduism .
Cambridge University Press: Cambridge, 1996.
ISBN 0-521-43878-0 .
Radhakrishnan, Sarvepalli; and Moore, Charles A. A Source Book in Indian Philosophy .
Princeton paperback 12th edition, 1989.
ISBN 0-691-01958-4 .
Rambachan, Anantanand.
"The Advaita Worldview: God, World and Humanity." 2006.
ബാഹ്യകണ്ണികൾ ഹൈന്ദവ സംബന്ധമായ വിഷയങ്ങൾ ശ്രുതി : വേദങ്ങൾ · ഉപനിഷത്തുകൾ · സ്തോത്രങ്ങൾ സ്മൃതി : ഇതിഹാസങ്ങൾ ( രാമായണം , മഹാഭാരതം ) · ഭഗവത് ഗീത · പുരാണങ്ങൾ · സൂത്രങ്ങൾ · ആഗമം ( തന്ത്രം , യന്ത്രം ) · വേദാന്തം വിശ്വാസങ്ങൾ: അവതാരം · ആത്മാവ് · ബ്രഹ്മം · കോശം · ധർമ്മം · കർമ്മം · മോക്ഷം · മായ · ഇഷ്ടദൈവം · മൂർത്തി · പുനർജന്മം · സംസാരം · തത്വം · ത്രിമൂർത്തി · തുരിയ · ഗുരുക്കന്മാർ തത്ത്വചിന്ത : പാഠശാലകൾ · പുരാതന ഹിന്ദുമതം · സാംഖ്യം · ന്യായം · വൈശേഷികം · യോഗം · മീമാംസ · വേദാന്തം · തന്ത്രം · ഭക്തി ആചാരങ്ങൾ : ജ്യോതിഷം · ആയുർവേദം · ആരതി · ഭജനകൾ · ദർശനം · ദീക്ഷ · മന്ത്രങ്ങൾ · പൂജ · സത്സംഗം · സ്ത്രോത്രങ്ങൾ · വിവാഹം · യജ്ഞം · ഹോമം ഹിന്ദു ഗുരുക്കൾ : ആദി ശങ്കരൻ · രാമാനുജൻ · മധ്വാചാര്യർ‍ · ശ്രീരാമകൃഷ്ണ പരമഹംസൻ · ശാരദാദേവി · സ്വാമി വിവേകാനന്ദൻ · ശ്രീനാരായണ ഗുരു · ശ്രീ അരബിന്തോ · രമണ മഹർഷി · ചിന്മയാനന്ദ · ശിവാ‍യ മുനിയ സ്വാമി · സ്വാമി നാരായൻ · പ്രഭുപാദർ · ലോകെനാഥ് വിഭാഗങ്ങൾ : വൈഷ്ണവം · ശൈവം · ശാക്തേയം · സ്മാർത്തം ദേവതകൾ : ഹൈന്ദവ ദേവതകളുടെ പട്ടിക · ഹിന്ദു വിശ്വാസങ്ങൾ യുഗങ്ങൾ : സത്യ യുഗം · ത്രേതാ യുഗം · ദ്വാപര യുഗം · കലി യുഗം വർണ്ണങ്ങൾ‍ : ബ്രാഹ്മണൻ · ക്ഷത്രിയൻ · വൈശ്യൻ‍ · ശൂദ്രൻ മറ്റുളളവ : ഹിന്ദുത്വ ഭീകരത · ഹിന്ദുമതവും വിമർശനങ്ങളും ക സ തി
ഹൈന്ദവധർമ്മ സുധാകരം ഇംഗ്ലീഷ് വിലാസം https://ml.wikipedia.org/wiki/Hindhavadarma_sudhakaram ഹൈന്ദവധർമ്മ സുധാകരം മൂന്നാം വാള്യത്തിന്റെ പുറംചട്ട
ഒ.എം. ചെറിയാൻ രചിച്ച ഗ്രന്ഥപരമ്പരയാണ് ഹൈന്ദവധർമ്മ സുധാകരം .
മലയാളം ഗദ്യത്തിൽ എഴുതിയ ഹൈന്ദവധർമ്മ സുധാകരം ഇരുപത് വാല്യങ്ങളായി പ്രസിദ്ധീകരിക്കുന്നതിനായിരുന്നു ഗ്രന്ഥകർത്താവ് ഉദ്ദേശിച്ചിരുന്നത്.
അച്ചടിച്ചാൽ 10000 പേജിൽ കുറയാത്ത ഇത് വലിപ്പംകൊണ്ടെന്നപോലെ ഉള്ളടക്കത്തിന്റെ ഗാംഭീര്യംകൊണ്ടും മഹത്തരമാണ്.
ഈ ഗ്രന്ഥത്തിന്റെ മൂന്ന് വാല്യങ്ങൾ ഗ്രന്ഥകാരന്റെ ജീവിത കാലത്ത് പ്രസിദ്ധപ്പെടുത്തി.
വേദങ്ങൾ , ഉപനിഷത്തുകൾ , സ്മൃതികൾ, ഭഗവദ്‍ഗീത , ഭാഗവതം , രാമായണം , മഹാഭാരതം എന്നിവയിൽ നിന്നുള്ള വൈജ്ഞാനിക സ്രോതസ്സുകളാണ് ഈ കൃതിയുടെ അടിസ്ഥാനം.
മനുഷ്യാവസ്ഥയുടെ സ്ഥലസൂക്ഷ്മഭാവങ്ങളും, ഭാവപരിണാമങ്ങളും ജീവിതത്തിന്റെ ഉദ്ദേശ്യലക്ഷ്യങ്ങളുമെല്ലാം  ഉദാഹരണങ്ങളിലൂടെ അവതരിപ്പിച്ചിരിക്കുന്നു.
ബ്രഹ്മകാണ്ഡം, രംഗകാണ്ഡം, ഉൽപ്പത്തികാണ്ഡം, ചരിത്രകാണ്ഡം എന്നിങ്ങനെ പ്രതിപാദ്യത്തെ നാലായി വിഭജിച്ചിരിക്കുന്നു.
ബ്രഹ്മത്തിന്റെ ഉണ്മയെയും മഹത്വത്തെയും പറ്റി വിവരിക്കുന്ന ബ്രഹ്മകാണ്ഡത്തിൽ അത് ഉപനിഷദ് സൂക്തങ്ങളെ ആധാരമാക്കി സമർത്ഥിക്കുന്നു.
സംഭവങ്ങളും സന്ദർഭങ്ങളും വിശദീകരിക്കാൻ എഴുത്തച്ഛൻ മുതൽ വള്ളത്തോൾ വരെയുള്ളവരുടെ കൃതികളെയും അവലംബമാക്കുന്നു.
അങ്ങനെ ഹൈന്ദവധർമത്തെ മുൻനിർത്തിയുള്ള സമ്പൂർണമായ അന്വേഷണവും കണ്ടെത്തലുമാണ് ഈ കൃതി.
ഹൈപ്പോആക്റ്റിവ് സെക്ഷ്വൽ ഡിസയർ ഡിസോർഡർ
ലൈംഗികാഭിലാഷമില്ലായ്മ ( hypoactive sexual desire disorder-HSDD ), ലൈംഗികഉദാസീനത അല്ലെങ്കിൽ മറയ്ക്കപ്പെട്ട ലൈംഗികാഭിലാഷം ( ISD ) ഒരു ലൈംഗിക തകരാറായി കണക്കാക്കപ്പെടുന്നു, ചികിത്സകരുടെ അഭിപ്രായത്തിൽ ഇത് ലൈംഗിക ഭാവനകളുടെയും  ലൈംഗിക കാമനകളുടെയും  അഭാവമാണ്.
ഇത് ഒരു വൈകല്യമായി കണക്കാക്കണമെങ്കിൽ, അത് മറ്റ് മാനസികപ്രശ്നങ്ങളെയോ ലഹരിയാസക്തിയെയോ ശാരീരികപ്രശ്നങ്ങളെയോ പോലെ പ്രകടമായ ക്ലേശങ്ങളോ വ്യക്തിപര ബുദ്ധിമുട്ടുകളോ ഉണ്ടാക്കണം, .
ലൈംഗിക ഉദാസീനത ഉള്ള ഒരു വ്യക്തി ലൈംഗിക പ്രവർത്തനം ആരംഭിക്കുകയോ പങ്കാളിയുടെ ആഗ്രഹത്തോട് പ്രതികരിക്കുകയോ ചെയ്യില്ല.
ഐക്യനാടുകളിലെ ആർത്തവവിരാമത്തിനു മുമ്പുള്ള സ്ത്രീകളിൽ ഏകദേശം 10% അല്ലെങ്കിൽ ഏകദേശം 6 ദശലക്ഷം സ്ത്രീകളെ ലൈംഗികാഭിലാഷമില്ലായ്മ ബാധിക്കുന്നു.
ഇതിന് വിവിധ ഉപവിഭാഗങ്ങളുണ്ട്.
ലൈംഗികാഭിലാഷമില്ലായ്മ പൊതുവായതോ (ലൈംഗികാഭിലാഷത്തിന്റെ പൊതുവായ അഭാവം) അല്ലെങ്കിൽ സാഹചര്യപരമായതോ ആകാം (ഇപ്പോഴും ലൈംഗികാഭിലാഷമുണ്ട്, എന്നാൽ നിലവിലെ പങ്കാളിയോട് ലൈംഗികാഭിലാഷമില്ല), സാധാരണ ലൈംഗിക പ്രവർത്തനത്തിന് ശേഷം ആരംഭിച്ച ലൈംഗികവിമുഖതയാണെങ്കിൽ അത് വീണ്ടെടുക്കാനാകും.
മുമ്പൊരിക്കലും ലൈംഗികാഭിലാഷമില്ലാതിരുന്ന വ്യക്തിക്ക് ആജീവാനാന്തം അത് തുടർന്നേയ്ക്കാം.
കുറഞ്ഞ ലൈംഗികാഭിലാഷം ലൈംഗികാഭിലാഷത്തകരാറല്ല.
ലൈംഗികാഭിലാഷമില്ലായ്മ എന്നാൽ അത് പ്രകടമായ ബുദ്ധിമുട്ടുകൾക്കും വ്യക്തിപര ബുദ്ധിമുട്ടുകൾക്കും കാരണമാകുന്നതാകണം.
അതിനാൽ ലൈംഗികഉദാസീനതയ്ക്ക് കാരണമാകുന്നത് എന്താണെന്ന് കൃത്യമായി പറയാൻ പ്രയാസമാണ്.
കുറഞ്ഞ ലൈംഗികാഭിലാഷത്തിന്റെ ചില കാരണങ്ങൾ വിവരിക്കാൻ എളുപ്പമാണ്.
പുരുഷന്മാരിൽ, സൈദ്ധാന്തികമായി കൂടുതൽ തരത്തിലുള്ള ലൈംഗികഉദാസീനത ഉണ്ടെങ്കിലും സാധാരണയായി പുരുഷന്മാരിൽ മൂന്ന് ഉപവിഭാഗങ്ങളിൽ ഒന്ന് മാത്രമേ കണ്ടെത്താറുളളു.
ആജീവനാന്തം/സാമാന്യവൽക്കരിക്കപ്പെട്ടത്: പുരുഷന് ലൈംഗിക ഉത്തേജനം (പങ്കാളിയോടോ അല്ലെങ്കിൽ ഒറ്റയ്ക്കോ) കുറവ് അല്ലെങ്കിൽ ആഗ്രഹം ഇല്ലാതിരിക്കുക.
അഥവാ മുൻപൊരിക്കലും ഇല്ലായിരിക്കുക.
നേടിയെടുത്തത്/സാമാന്യവൽക്കരിക്കപ്പെട്ടത്: പുരുഷന് തന്റെ ഇപ്പോഴത്തെ പങ്കാളിയോട് മുമ്പ് ലൈംഗിക താൽപ്പര്യം ഉണ്ടായിരുന്നു, എന്നാൽ ഇപ്പോൾ പങ്കാളിയോടൊ ഏകാന്തമായോ ആയ ലൈംഗിക പ്രവർത്തനങ്ങളിൽ താൽപ്പര്യമില്ല.
നേടിയെടുത്തത്/സാഹചര്യങ്ങൾ: പുരുഷന് തന്റെ ഇപ്പോഴത്തെ പങ്കാളിയോട് മുമ്പ് ലൈംഗിക താൽപ്പര്യമുണ്ടായിരുന്നു, എന്നാൽ ഇപ്പോൾ ഈ പങ്കാളിയോട് ലൈംഗിക താൽപ്പര്യമില്ല, പക്ഷേ ലൈംഗിക ഉത്തേജനത്തിനുള്ള ആഗ്രഹമുണ്ട് (അതായത് ഒറ്റയ്‌ക്കോ അല്ലെങ്കിൽ അവന്റെ ഇപ്പോഴത്തെ പങ്കാളിയല്ലാത്ത മറ്റൊരാളുമായോ. ) ചികിത്സ ബോധനചികിത്സ
മറ്റു പല ലൈംഗിക വൈകല്യങ്ങളെയും പോലെ, രോഗിയുമായി ഒരു മാനസികബന്ധമുണ്ടാക്കി ചികിത്സിക്കേണ്ട ഒന്നാണ് ഇതും.
സൈദ്ധാന്തികമായി, മാനസികബന്ധമുണ്ടാക്കാതെ തന്നെ രോഗനിർണയം നടത്താനും ചികിത്സിക്കാനും കഴിയും.
എന്നിരുന്നാലും,സ്ത്രീകളിലെ രോഗനിർണയത്തിന് മാനസിക അടുപ്പം പ്രധാനഘടകമാണ്.
അതിനാൽ, രണ്ട് പങ്കാളികളും ചികിത്സയിൽ ഏർപ്പെടുന്നത് സാധാരണമാണ്.
ഇതും കാണുക മയക്കുമരുന്നും ലൈംഗികാഭിലാഷവും അമിതകാമാസക്തി അലൈംഗികത ആനന്ദമില്ലാത്ത രതിമൂർച്ഛ ലൈംഗിക വിമുഖത ലൈംഗിക ഉത്തേജന തകരാ റഫറൻസുകൾ കൂടുതൽ വായനയ്ക്ക് ബാഹ്യ കണ്ണികൾ
ഹൈപ്പോകോൺ‌ഡ്രിയാസിസ് ഇംഗ്ലീഷ് വിലാസം https://ml.wikipedia.org/wiki/Hypochondriasis
ഗുരുതരമായ ഒരു രോഗത്തെക്കുറിച്ച് ആലോചിച്ച്, അത് തനിക്കുണ്ടോ എന്ന്, ഒരു വ്യക്തി അമിതമായും അനാവശ്യമായും വിഷമിക്കുന്ന ഒരു അവസ്ഥയാണ് ഹൈപ്പോകോൺ‌ഡ്രിയാസിസ് അല്ലെങ്കിൽ ഹൈപ്പോകോൺ‌ഡ്രിയ .
ഒരു യഥാർത്ഥ മെഡിക്കൽ രോഗനിർണയം ഇല്ലെങ്കിലും, ശരീരത്തിൻറെയോ മനസ്സിന്റെയോ അവസ്ഥയെക്കുറിച്ചുള്ള തെറ്റായ ധാരണയിൽ നിന്നാണ് ഈ ദുർബലപ്പെടുത്തുന്ന അവസ്ഥ ഉണ്ടാകുന്നത്.
ഹൈപ്പോകോൺ‌ഡ്രിയാസിസ് ഉള്ള ഒരു വ്യക്തിയെ ഹൈപ്പോകോൺ‌ഡ്രിയാക് എന്ന് വിളിക്കുന്നു.
ലക്ഷണങ്ങൾ എത്ര ചെറുതാണെങ്കിലും, അവർ കണ്ടെത്തുന്ന ശാരീരികമോ മാനസികമോ ആയ ലക്ഷണങ്ങളെക്കുറിച്ച് ഹൈപ്പോകോൺ‌ഡ്രിയാക്ക് അനാവശ്യമായി ആശങ്കാകുലരാകുന്നു, മാത്രമല്ല അവർക്കോ മറ്റുള്ളവർക്കോ ഗുരുതരമായ ഒരു രോഗമുണ്ടെന്ന് സ്വയം ബോധ്യപ്പെടുകയും ചെയ്യുന്നു.
മിക്കപ്പോഴും, ഒരു വൈദ്യശാസ്ത്രവിദഗ്ദൻ ഒരു വ്യക്തിയെ വിലയിരുത്തി, രോഗലക്ഷണങ്ങളെക്കുറിച്ചുള്ള അവരുടെ ഉത്കണ്ഠയ്ക്ക് അടിസ്ഥാനപരമായ മെഡിക്കൽ അടിസ്ഥാനമില്ലെന്ന് ഉറപ്പുനൽകിയ ശേഷവും ഇത്തരക്കാരുടെ രോഗഭയം തീരുന്നില്ല എന്നും കാണാം.
ഈ അവസ്ഥയാണ് അക്യൂട്ട് ഹൈപ്പോകോൺ‌ഡ്രിയയിസം (acute hypochondriaism).
ചെറിയ ശാരീരികമോ മാനസികമോ ആയ ലക്ഷണങ്ങൾപോലും ഗുരുതരമായ രോഗമാണെന്ന് ധരിച്ച്,  നിരന്തരമായ സ്വയം പരിശോധന, സ്വയം രോഗനിർണയം എന്നിവ സൂചിപ്പിക്കുമെന്നതാണ് ഹൈപ്പോകോൺ‌ഡ്രിയയുടെ സവിശേഷത.
ഹൈപ്പോകോൺ‌ഡ്രിയാസിസ് ഉള്ള പല വ്യക്തികളും ഡോക്ടർമാരുടെ രോഗനിർണയത്തിൽ സംശയവും അവിശ്വാസവും പ്രകടിപ്പിക്കുന്നു.
കൂടാതെ, പല ഹൈപ്പോകോൺ‌ഡ്രിയാക്കുകളും ഡോക്ടർമാരുടെ സാന്നിധ്യത്തിൽ അല്ലെങ്കിൽ ഒരു മെഡിക്കൽ പരിശോധനയിൽ ഏർപ്പെടുമ്പോൾ  ഉയർന്ന രക്തസമ്മർദ്ദം, മാനസിക സമ്മർദ്ദം, ഉത്കണ്ഠ എന്നിവ അനുഭവിക്കുന്നു.
" വൈറ്റ് കോട്ട് സിൻഡ്രോം " എന്നാണ് ഇത് അറിയപ്പെടുന്നത്.
പല ഹൈപ്പോകോൺ‌ഡ്രിയാക്കുകൾക്കും ഡോക്ടർമാരിൽ നിന്നോ കുടുംബത്തിൽ നിന്നോ സുഹൃത്തുക്കളിൽ നിന്നോ നിരന്തരമായ ഉറപ്പ് ആവശ്യമാണ്.
ഈ തകരാറ് ഹൈപ്പോകോൺ‌ഡ്രിയസിസ് ഉള്ള വ്യക്തിക്കും അവരുടെ കുടുംബത്തിനും സുഹൃത്തുക്കൾക്കും ഒരു വെല്ലുവിളിയായി മാറും.
ചില ഹൈപ്പോകോൺ‌ഡ്രിയക്കൽ‌ വ്യക്തികൾ‌ രോഗത്തിൻറെ ഓർമ്മപ്പെടുത്തൽ‌ പൂർണ്ണമായും ഒഴിവാക്കുന്നു.
മറ്റുള്ളവർ‌ വൈദ്യസഹായങ്ങൾ‌ സ്വീകരിക്കുന്നു.
ചില ദുരിതബാധിതർ ഇതിനെക്കുറിച്ച് ഒരിക്കലും സംസാരിക്കാനിടയില്ല.
ഹൈപ്പോകോൺ‌ഡ്രിയാസിസിനെ ഒരു 'സോമാറ്റിക് ആംപ്ലിഫിക്കേഷൻ ഡിസോർഡർ' എന്ന് പറയാം.
ഇതിൽ ശരീരത്തിന്റെയോ മനസ്സിന്റെയോ അവസ്ഥയുടെ അമിത ജാഗ്രതയും പ്രാഥമിക ധാരണകളോട് പ്രതികൂലമായ രീതിയിൽ പ്രതികരിക്കുന്ന പ്രവണതയും ഉൾപ്പെടുന്നു.
ഹൈപ്പോകോൺ‌ഡ്രിയാസിസ് പല തരത്തിൽ പ്രകടമാകുന്നു.
ചില ആളുകളിൽ അനാവശ്യമായ   ചിന്തകളും ശാരീരിക സംവേദനങ്ങളും കാണാം.
അത് കുടുംബം, സുഹൃത്തുക്കൾ, വൈദ്യന്മാർ എന്നിവരുമായി പങ്കുവെക്കുകയും പരിശോധിക്കാൻ അവരെ പ്രേരിപ്പിക്കുകയും ചെയ്യുന്നു.
ഉദാഹരണത്തിന്, ചെറിയ ചുമയുള്ള ഒരാൾ ക്ഷയരോഗമുണ്ടെന്ന് കരുതുന്നു.